هیندیستاندا جامو کشمیری ایکی بیرلیک تورپاغینا آییران قانون لاییحه‌سی، فدرال پارلامنتین آلت قانادی لوک سابهادا (خالق مجلیسی) 70 رد اویونا قارشی 370 بلی اونویلا قبول ائدیلدی.
Press Trust of India'da (PTI) یئر آلان خبره گؤره، هیندیستانین باش ناظیری نارندرا مودی لیدرلیگین‌دکی هیندو میللیتچی‌سی هیندیستان خالق پارتیسی نین (BJP) اکثریته صاحب اولدوغو خالق مجلیسی عضو‌لری، جامو کشمیر این ایکییه بؤلونمه‌سینی نظرده توتان قانون لاییحه‌سینی تصدیقله‌دی.
قانونا گؤره جامو کشمیر، جاممو کشمیر بیرلیک تورپاغی و لاداخ بیرلیک تورپاغی اولا‌راق ایکییه بؤلونه‌جک. بو آرادا، خالق مجلیسینده جامو کشمیره ایمتیاز تانییان آنایاسانینن 370. ماده‌سی‌نین فسح ائدیلمه‌سینی نظرده توتان تکلیف، 72 رد اویونا قارشی بیر بیطرف سس و 351 بلی اونویلا قبول ائدیلدی. هیندیستانین باش ناظیری نارندرا مودی، توئیتردن ائتدیگی آچیقلامادا، جامو کشمیر و لاداخ‌ا باغلی قرارلارین  چوخ اهمیت‌لی  اولدوغونو ایفاده ائده‌رک،  بیرلیکده برابریک، بیرلیکده یوکسله‌جگیک، بیرلیکده 1 میلیارد 300 میلیون هیندیستان‌لی‌نین خیال‌لارینی رئاللاشدیراجاغیق.  دئیه بیلدیرمیش‌دیر.
هیندیستان دا جامو کشمیری ایکی بیرلیک تورپاغینا آییران  جامو و کشمیرین یئنی‌دن قورولماسی تکلیفی، فدرال پارلامنتین اوست قانادی راجیا سابها-دا (ایالت‌لر مجلیسی) 61 رد اویونا قارشی 125 بلی اونویلا اوّلکی گون قبول ائدیلمیشدی.
